|  |
| --- |
| Jelgavā |

|  |  |  |  |
| --- | --- | --- | --- |
| 24.05.2024 | | Nr. | 2.4.9.-1./277 |
|  | | | |
| Uz | 14.05.2024. | Nr. |  |

|  |  |  |
| --- | --- | --- |
|  |  | **Sabiedrība ar ierobežotu atbildību "Firma L4"** |
|  | | E-adresē |

|  |
| --- |
| **Par ietekmes uz vidi novērtējuma paziņojuma**  **sākotnējo apspriešanu** |

Veselības inspekcija (turpmāk – Inspekcija) savas kompetences ietvaros izskatīja Jūsu 2024.gada 14.maija vēstuli, kur lūdzat sniegt viedokli par paredzēto darbību SIA “DSG Karjeri” derīgo izrakteņu (dolomīta) ieguvei atradnē “Iecava II” Salgales pagastā, Jelgavas novadā (turpmāk – Paredzētā darbība), kādas ietveramas ietekmes uz vidi novērtējuma (turpmāk - IVN) Programmā.

Inspekcija konstatē, ka Paredzētās darbības iespējamo traucējošo ietekmi uz iedzīvotāju dzīves kvalitāti un cilvēku veselību jāvērtē attiecībā uz apdzīvotām vietām, t.sk., viensētām, izvērtējot šādus ietekmju aspektus:

1) akustiskais troksnis;

2) gaisa piesārņojums, putekļu piesārņojums;

3) vibrācija.

Tuvākās viensētas ir: viensēta “Viesturi” ~ 320 m attālumā uz R, viensēta Lejaskraukļi” ~ 700 m attālumā uz R, viensētas “Kažas” un “Stirnu Čukates (Koči)” ~ 1100 m attālumā uz DA, viensētas “Spēlmaņi”, “Stabukrogs”, “Stabi, “Leitīši”, “Lejas Kaspari”, “Kaspari” ~ 1100 m attālumā uz D, viensēta “Oļas” ~ 1100 m attālumā uz DR no Paredzētās darbības vietas.

Paredzētā darbība nav pretrunā ar Ozolnieku novada teritorijas plānojumu 2020 (turpmāk - Teritorijas plānojums). Atradnes teritorija atrodas funkcionālajās zonās Mežu teritorija (M) un Lauksaimniecības teritorija (L). Atbilstoši Teritorijas plānojuma Teritorijas izmantošanas un apbūves noteikumiem derīgo izrakteņu ieguve Jelgavas novadā šajās teritorijās ir atļauta kā papildizmantošana. Paredzētās darbības prognozējamajā ietekmes teritorijā nav citu nozīmīgu rūpniecības vai vides riska objektu un tā nerobežojas ar apdzīvotām īpaši aizsargājamām teritorijām. Atradnes “Iecava II” tuvumā tiek veikta derīgo izrakteņu ieguve atradnē “Iecava”, ko veic SIA “DSG Karjeri” un VAS “Latvijas autoceļu uzturētājs”. Plānots, ka līdz atradnes “Iecava II” atvēršanai SIA “DSG Karjeri” būs pabeigusi ieguves darbus atradnē “Iecava.”

IVN procedūras laikā atbilstoši normatīvo aktu un IVN Programmas prasībām paredzēts veikt nepieciešamos pētījumus un aprēķinus, kā arī izstrādāt nepieciešamos pasākumus konstatēto ietekmju mazināšanai vai novēršanai:

- IVN procesā tiks veikti trokšņa emisiju aprēķini un izkliedes modelēšana. Ņemot vērā fona trokšņa līmeni, tai skaitā, autoceļu un esošās derīgo izrakteņu ieguves vietas. Ņemot vērā aprēķinu un modelēšanas rezultātus, tiks izstrādāti pasākumi trokšņa emisiju mazināšanai;

- Lai maksimāli samazinātu vibrāciju ietekmi uz apkārtējām mājām, spridzināšanas tiks veiktas pielietojot īslaicīgi palēninātās ierosmes spridzināšanas shēmu, kas būtiski samazina trokšņu traucējumus un vibrācijas, jo sprādzieni urbumos notiek nevis vienlaicīgi, bet ar laika nobīdi, pakāpeniski. Uzņēmums, kurš veic spridzināšanas darbus SIA “DSG Karjeri” atradnēs, veic arī vibrāciju mērījumus ar seismogrāfu. Mērījumi pārsvarā tiek veikti pieguļošajos īpašumos un viensētu teritorijās;

- Iespējams palielināts putekļu un izmešu daudzums gaisā, bet nav prognozējams, ka tas pārsniegs esošo piesārņojumu, veicot darbību atradnē “Iecava II”. Prognozējamais gaisa piesārņojums tiks noteikts veicot emisiju aprēķinus ar matemātiskās modelēšanas metodi tiks novērtēta emisiju izkliede, ņemot vērā esošo (fona) piesārņojuma līmeni un ņemot vērā Paredzētās darbības radīto emisiju aprēķinu, nosakot summāro gaisa kvalitāti un tās atbilstību normatīvajos aktos noteiktajām robežvērtībām.

Kopumā tiek plānots veikt dažādus inženiertehniskus un organizatoriskus pasākumus derīgā materiāla ieguves, pārstrādes un transportēšanas procesu ietekmes uz vidi un cilvēku dzīves kvalitāti samazināšanai. Inspekcija rekomendē prognozēt ietekmi uz pazemes ūdens resursiem atradnes tuvumā esošajās viensētās un pazemes ūdensobjektu ūdens kvalitāti.

Pamatojoties uz augstāk minēto, Veselības inspekcija neiebilst izstrādātās IVN Programmas risinājumiem.

Sabiedrības veselības departamenta

Zemgales kontroles nodaļas vadītāja Airisa Lapiņa

Tatjana Losicka, 63083193

[tatjana.losicka@vi.gov.lv](mailto:tatjana.losicka@vi.gov.lv)