Jelgavā

21.05.2024 Nr.JNP/3-18/24/633

Uz 14.05.2024. iesniegumu

**Sabiedrība ar ierobežotu**

**atbildību “Firma L4”**

\_PRIVATE@40003236001

**Par zemes vienības ar kadastra apzīmējumu**

**54780080100 atbilstību teritorijas plānojumam**

Jelgavas novada pašvaldībā (turpmāk – Pašvaldība) ir saņemts sabiedrības ar ierobežotu atbildību “Firma L4” valdes priekšsēdētāja Jāņa Māsēna 2024.gada 14.maija iesniegums (Pašvaldībā saņemts 2024.gada 14.maijā un reģistrēts ar Nr.JNP/3-16/24/1300) ar lūgumu izvērtēt paredzētās darbības atbilstību pašvaldības teritorijas attīstības plānošanas dokumentiem, sniedzot par to rakstisku viedokli.

Pašvaldība ir izvērtējusi iesniegumā lūgto un savas kompetences ietvaros informē, ka prasības teritorijas izmantošanai un apbūvei zemes vienībā ar kadastra apzīmējumu 54780080100, “Auniņi”, Salgales pagasts, Jelgavas nov., nosaka spēkā esošais Ozolnieku novada teritorijas plānojums 2020, kas ietver teritorijas plānojuma grafisko daļu un saistošos noteikumus Nr.5/2020 “Ozolnieku novada teritorijas plānojuma grafiskā daļa un teritorijas izmantošanas un apbūves noteikumi” (apstiprināti ar Ozolnieku novada domes 2020.gada 12.marta lēmumu Nr.3 (protokols Nr.5) (turpmāk – Teritorijas plānojums).

Atbilstoši spēkā esošajam Teritorijas plānojumam zemes vienība ar kadastra apzīmējumu 54780080100 daļēji atrodas Lauksaimniecības teritorijā (L) un daļēji Mežu teritorijā (M) (skat. 1.att.). Lauksaimniecības teritorijā (L) un Mežu teritorijā (M) kā viens no papildizmantošanas veidiem ir Derīgo izrakteņu ieguve (13004). Teritorijas plānojumā zemes vienībai ir noteikta sanitārā aizsargjosla ap kapsētu.

|  |  |
| --- | --- |
| Attēls, kurā ir karte, diagramma, teksts  Apraksts ģenerēts automātiski | Attēls, kurā ir teksts, fonts, ekrānuzņēmums, balts  Apraksts ģenerēts automātiski |
| *1.att. Funkcionālais zonējums, atbilstoši Teritorijas plānojumam* | |

Informējam, ka veicot jebkāda veida saimniecisko darbību, ir jāievēro visu veidu aizsargjoslas un zemes vienības izmantošanas aprobežojumi, kas ir attēloti Teritorijas plānojumā, un arī tie, kas mēroga noteiktības dēļ, nav attēloti teritorijas plānojumā, bet ko nosaka normatīvo aktu prasības, t.sk. Aizsargjoslu likums. Tāpat ir jāievēro visi apgrūtinājumi, kas norādīti zemes vienības robežu vai apgrūtinājumu plānā.

Spēkā esošais Teritorijas plānojums, kas ietver paskaidrojuma rakstu, funkcionālā zonējuma kartes, un teritorijas izmantošanas un apbūves noteikumus, ir publiski pieejams dokuments, un ikviena persona ar tiem var iepazīties Teritorijas attīstības plānošanas informācijas sistēmas portālā ĢeoLatvija.lv (https://geolatvija.lv/geo/tapis?documents=open#document\_164).

Papildus informējam, ka Informatīvā materiāla (<https://www.l4.lv/content/uploads/2024/05/informativais-materials.pdf>) 14.lpp. ir minēts, ka ietekmes uz vidi novērtējuma procesa laikā tiks saskaņota ar pašvaldību paredzētās darbības prasības kapu aizsargjoslā. Vēršam uzmanību, ka prasības sanitārajā aizsargjosla ap kapsētām nosaka un saskaņo Veselības inspekcija nevis Pašvaldība.

Izpilddirektore Līga Lonerte

Krista Tumova, 22334212

krista.tumova@jelgavasnovads.lv