Rīgā

|  |  |  |
| --- | --- | --- |
| 16.05.2024. | Nr.2.4/AP/5412/2024 | |
| Uz 14.05.2024. | Nr. b/n |

**Sabiedrībai ar ierobežotu atbildību “Firma L4”**

*Nosūtīšanai eAdresē*

*Informācijai:*

**Vides pārraudzības valsts birojam**

*Nosūtīšanai eAdresē*

**Par sākotnējo sabiedrisko apspriešanu**

Valsts vides dienests (turpmāk – Dienests) 14.05.2024. reģistrēja sabiedrības ar ierobežotu atbildību “Firma L4” (turpmāk – Iesniedzēja) iesniegumu *Par ietekmes uz vidi novērtējuma Sākotnējo sabiedrisko apspriešanu* (turpmāk – iesniegums). Atbilstoši iesniegumam Iesniedzēja uz līguma pamata veic ietekmes uz vidi novērtējumu (turpmāk – IVN) sabiedrības ar ierobežotu atbildību “DSG Karjeri” paredzētajai darbībai derīgo izrakteņu (dolomīta) ieguvei atradnē   
“Iecava II”, Salgales pagastā, Jelgavas novadā (turpmāk – paredzētā darbība). Iesniedzēja lūdz sniegt viedokli par paredzēto darbību un prasībām, kādas ietveramas IVN programmā, kā arī Dienesta rīcībā esošu informāciju par paredzētās darbības vietu un objektiem, ar kuriem iespējama savstarpēja un kopēja ietekme.

Dienests informē, ka saskaņā ar likuma “Par ietekmes uz vidi novērtējumu” (turpmāk – IVN likums) 6. panta pirmo daļu IVN šajā likumā noteiktajā kārtībā koordinē un pārrauga Vides pārraudzības valsts birojs (turpmāk — kompetentā institūcija), savukārt atbilstoši 6.1 panta trešajai daļai *Kompetentā institūcija izsniedz ietekmes novērtējuma programmu (turpmāk — programma) 30 dienu laikā pēc pieprasījuma saņemšanas. Ja kompetentajai institūcijai nepieciešama informācija no ierosinātāja, tā pagarina programmas izsniegšanas termiņu par laikposmu, kādā ierosinātājs sniedzis informāciju*. Ņemot vērā minēto, prasības, kādas iekļaujamas programmā, un programmu izsniedz Vides pārraudzības valsts birojs.

Vienlaikus norādām, ka saskaņā ar MK 13.01.2015. noteikumu Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību” 44. punktu Dienests piedalās tikai sabiedriskās apspriešanas sanāksmē, nevis sākotnējā sabiedriskā apspriešanā.

Atļauja pārvaldes direktore D. Kalēja

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Ozoliņa 27892160

[*inese.ozolina@vvd*](mailto:inese.ozolina@vvd)*.gov.lv*